НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**УПРAВA ЈП ЕПС**

**ДРУГА ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА

- У ОТВОРЕНОМ ПОСТУПКУ -

ЈАВНА НАБАВКА 1000/0241/2016

(Заведено у ЈП ЕПС под бројем 12.01. 126822/15-16 од 27.05.2016. године)

*Мај 2016. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ДРУГУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку Услуге адаптације постојећих билинг окружења за потребе јединственог система у оквиру ПД за дистрибуцију

1.

Тачка 2.28. ЗАШТИТА ПРАВА ПОНУЂАЧА конкурсне документације мења се и гласи:

„Захтев за заштиту права може се поднети у току целог поступка јавне набавке, против сваке радње, осим ако Законом није другачије одређено.

Захтев за заштиту права може да поднесе понуђач, односно заинтересовано лице, који има интерес за доделу уговора, у конкретном поступку јавне набавке и који је претрпео или би могао да претрпи штету због поступања Наручиоца противно одредбама Закона.

Захтев за заштиту права се подноси Наручиоцу, са назнаком „Захтев за заштиту права јн. број JN 1000/0241/2016“.

Копију захтева за заштиту права подносилац истовремено доставља Републичкој комисији за заштиту права у поступцима јавних набавки, на адресу: 11000 Београд, Немањина 22-26.

Захтев за заштиту права садржи:

1. назив и адресу подносиоца захтева и лице за контакт;
2. назив и адресу наручиоца;
3. податке о јавној набавци која је предмет захтева, односно о одлуци наручиоца;
4. повреде прописа којима се уређује поступак јавне набавке;
5. чињенице и доказе којима се повреде доказују;
6. потврду о уплати таксе из члана 156. Закона;
7. потпис подносиоца.

Захтев за заштиту права којим се оспорава врста поступка, садржина позива за подношење понуда или конкурсне документације сматраће се благовременим ако је примљен од стране Наручиоца најкасније седам дана пре истека рока за подношење понуда, без обзира на начин достављања, и уколико је подносилац захтева у складу са чланом 63. став 2. Закона указао Наручиоцу на евентуалне недостатке и неправилности, а Наручилац исте није отклонио.

Захтев за заштиту права којим се оспоравају радње које Наручилац предузме пре истека рока за подношење понуда, а након истека рока из претходног става, сматраће се благовременим уколико је поднет најкасније до истека рока за подношење понуда.

После доношења одлуке о додели уговора и одлуке о обустави поступка, рок за подношење захтева за заштиту права је десет дана од дана објављивања одлуке на Порталу јавних набавки.

Захтев за заштиту права не задржава даље активности Наручиоца у поступку јавне набавке у складу са одредбама члана 150. Закона.

Наручилац објављује обавештење о поднетом захтеву за заштиту права на Порталу јавних набавки и на својој интернет страници најкасније у року од два дана од дана пријема захтева за заштиту права, које садржи податке из Прилога 3Љ Закона.

Наручилац може да одлучи да заустави даље активности у случају подношења захтева за заштиту права, при чему је тад дужан да у обавештењу о поднетом захтеву за заштиту права наведе да зауставља даље активности у поступку јавне набавке.

Подносилац захтева за заштиту права дужан је да на рачун буџета Републике Србије (број рачуна: 840-30678845-06, шифра плаћања 153 или 253, позив на број JN 1000/0241/2016 сврха: ЗЗП, ЈП ЕПС, јн. бр. JN 1000/0241/2016, прималац уплате: буџет Републике Србије) уплати таксу и то:

1) 120.000,00 динара ако се захтев за заштиту права подноси пре отварања понуда

2) 120.000,00 динара ако се захтев за заштиту права подноси након отварања понуда

Упутство о уплати таксе је јавно доступно на сајту Републичке комисије за заштиту права

у поступцима јавних набавки: <http://www.kjn.gov.rs/ci/uputstvo-o-uplati-republicke-administrativne-takse.html>“

2.

У Oдељку 7- Образац „Модел Уговора“ додаје се нови члан иза члана 21. у вези са раскидом Уговора који гласи:

„Члан 22.

Свака Уговорне стране може једнострано раскинути овај Уговор пре истека рока, у случају непридржавања друге Уговорне стране, одредби овог Уговора, неотпочињања или неквалитетног извршења Услуге која је предмет овог Уговора, достављањем писане изјаве о једностраном раскиду Уговора другој Уговорној страни и уз поштовање отказног рока од 15 (словима: петнаест) дана од дана достављања писане изјаве.

Корисник услуге може једнострано раскинути овај Уговор пре истека рока услед престанка потребе за ангажовањем Пружаоца услуге, достављањем писане изјаве о једностраном раскиду Уговора Пружаоцу услуге и уз поштовање отказног рока од 15 (словима: петнаест) дана од дана достављања писане изјаве.

Уколико било која Уговорних страна откаже овај Уговор без оправданог, односно објективног и доказаног разлога, друга Уговорна страна има право да на име неоправданог отказа наплати уговорну казну из члана 27. овог Уговора, у висини од 10% од укупне вредности Уговора, у свему у складу са ЗОО, одговорност за штету због неиспуњења, делимичног испуњења или задоцњења у испуњењу обавеза преузетих овим Уговором“, који је у прилогу измене.

Остали чланови Уговора пренумерисани су у складу са наведеном изменом члана 22.

У осталом делу Модел Уговора остаје непромењен.

3.

Ова измена конкурсне документације се објављује на Порталу УЈН и Интернет страници Наручиоца.

Прилог: Модел Уговора

КОМИСИЈА ЗА ЈН 1000/0241/2016

*Доставити:*

*- Архиви*

# 7. МОДЕЛ УГОВОРА

Уговорне стране:

1. Јавно предузеће „Електропривреда Србије“ Београд, Улица царице Милице бр. 2, Матични број 20053658, ПИБ 103920327, Текући рачун 160-700-13 Banca Intesа ад Београд, које заступа законски заступник Милорад Грчић, в.д. директор (у даљем тексту: Корисник услуге)

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_банка \_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име и за рачун групе понуђача*, [напомена: биће наведено у тексту Уговора у случају заједничке понуде]* (у даљем тексту: Пружалац услуге)

 (у даљем тексту заједно: Уговорне стране)

*(Уколико је понуда са подизвођачима или је понуда заједничка):*

док су чланови групе/подизвођачи:

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_, Ул. \_\_\_\_\_\_\_ бр.\_\_ Матични број \_\_\_\_\_\_\_\_\_, ПИБ \_\_\_\_\_\_\_, Текући рачун \_\_\_\_\_ Банка\_\_\_\_\_\_\_\_\_\_\_ кога заступа \_\_\_\_\_\_\_\_\_\_.
2. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_, Ул. \_\_\_\_\_\_\_ бр.\_\_ Матични број \_\_\_\_\_\_\_\_\_, ПИБ \_\_\_\_\_\_\_, Текући рачун \_\_\_\_\_ Банка \_\_\_\_\_\_\_\_\_, кога заступа \_\_\_\_\_\_\_\_\_\_.

закључиле су у Београду, дана \_\_\_\_\_\_\_\_\_\_\_2016.године

**У Г О В О Р**

**О ПРУЖАЊУ УСЛУГА**

Уговорне стране сагласно констатују:

* Да је Корисник услуге у складу са чланом 32. Закона о јавним набавкама („Сл. гласник РС” бр. 124/12, 14/15 и 68/15, у даљем тексту: Закон) спровео отворени поступак за јавну набавку услуга „Услуге адаптације постојећих билинг окружења за потребе јединственог система у оквиру ПД за дистрибуцију“, број JN 1000/0241/2016;
* да је Позив за подношење понуда у вези предметне јавне набавке објављен на Порталу јавних набавки дана 28.04.2016. године, као и на Порталу службених гласила Републике Србије и база прописа и интернет страници Корисника услуге;
* да Понуда Пружаоца услуге у отвореном поступку за JN 1000/0241/2016, која је заведена код Корисника услуге под ЈП ЕПС бројем \_\_\_\_\_\_\_\_\_\_\_\_\_ од \_\_\_\_\_ године у потпуности одговара захтеву Корисника услуге из Позива за подношење понуда и Конкурсној документацији;
* да је Корисник услуге, на основу Понуде Пружаоца услуге и Одлуке о додели уговора, изабрао Пружаоца услуге за реализацију предметне набавке.

ДЕО МОДЕЛА УГОВОРА У СЛУЧАЈУ ПОНУДЕ СА ПОДИЗВОЂАЧИМА :

* Да је Пружалац услуге делимично извршење набавке поверио подизвођачу/има: \_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ : \_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_ које заступа, директор \_\_\_\_\_\_\_\_\_\_\_\_\_\_\_\_\_\_\_\_ (*навести све подизвођаче којима је поверено делимично извршење набавке*), за позиције: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у % :\_\_\_\_\_\_\_\_. (*навести позиције поверене подизвођачу и у ком проценту*). Пружалац услуге у потпуности одговара Кориснику услуге за извршење обавеза из поступка јавне набавке, односно за извршење уговорених обавеза као да се на извршење истих сам обавезао и као да је испоруку сам извршио , без обзира на број подизвођача.

ДЕО МОДЕЛА УГОВОРА У СЛУЧАЈУ ПОНУДЕ ГРУПЕ ПОНУЂАЧА :

* Да Пружалац услуге извршење јавне набавке обавља заједнички са чланом групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ПИБ : \_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_. Саставни део заједничке понуде је споразум којим се понуђачи из групе међусобно и према Кориснику услуге обавезују на извршење јавне набавке, који обавезно садржи податке наведене у члану 81. став 4. и став 5. Закона о јавним набавкама, а споразумом могу бити уређена и друга питања која Корисник услуге одреди конкурсном документацијом. Споразум чини саставни део овог Уговора, као Прилог 6. Понуђачи из групе понуђача одговарају неограничено солидарно према Кориснику услуге.

**ПРЕДМЕТ УГОВОРА**

**Члан 1.**

Овим Уговором Корисник услуге и Пружалац услуге уређују међусобна права, обавезе и oдгoвoрнoсти у вези са извршењем услуга одржавања, унапређења и интеграције билинг система за купце на комерцијалном и резервном снабдевању, и то услуга:

1. одржавање софтверског система EDIS за обрачун и издавање рачуна за утрошену електричну енергију за купце на комерцијалном и резервном снабдевању,
2. унапређење и интеграција софтверског система EDIS са информационим системом Корисника услуге,
3. подршка и обука,

у свему према Конкурсној документацији Корисника услуге број JN 1000/0241/2016 као Прилог 1 и Понуди Пружаоца услуге као Прилог 2, који чине саставни део овог уговора

Пружалац услуге се обавезује да извршење предметних услуга изврши у свему у складу са овим уговором, захтевом из Конкурсне документације и Понудом, а Корисник услуге се обавезује да Пружаоцу услуге плати уговорену вредност за извршене услуге.

**Члан 2.**

Услуге из члана 1. овог уговора односе се на софтверски систем EDIS предузећа Digit d.o.o. Београд (у даљем тексту: Носилац ауторских права) који се користи за потребе обрачуна и наплате електричне енергије за купце на комерцијалном и резервном снабдевању на читавој територији Републике Србије, који имају закључен уговор о снабдевању са ПД „ЕПС Снабдевање“.

За ове потребе и овај предмет, Пружалац услуге гарантује Кориснику услуге, да ће им од Носиоца ауторских права обезбедити неексклузивно и непреносиво право на коришћење софтверског система EDIS на инсталираном софтверу на подручју Републике Србије, које је ограничено на рок извршавања услуге из члана 16. овог уговора, без икаквих додатних обавеза Корисника услуге према Носиоцу ауторских права.

Корисник услуге нема право на коришћење изворног кода софтвера.

Корисник услуге ће се придржавати свих обавештења везаних за ауторска права, поверљивост и власничка обавештења Пружаоца услуге (*copyright disclaimer*).

Корисник услуге неће копирати, преводити, модификовати, прилагођавати, декомпајлирати или вршити декомпозицију и реверзни инжењеринг софтвера, без претходно добијеног писаног пристанка Пружаоца услуге и Носиоца ауторских права.

Корисник услуге нема права да прода или изнајми софтвер или открије његов садржај трећим лицима без претходно добијене писане сагласности Пружаоца услуге и Носиоца ауторских права.

**ЦЕНА**

**Члан 3.**

Цена услуга из члана 1. овог уговора износи: \_\_\_\_\_\_\_\_\_\_\_\_\_ динара, (словима: \_\_\_\_\_\_\_\_\_\_\_\_\_\_\_\_/100 динара), без пореза на додату вредност.

Цена из става 1. овог члана увећава се за порез на додату вредност у складу са релевантном законском регулативом.

У цену из става 1. су урачунати сви трошкови везани за извршење уговорених услуга.

Укупна цена и јединичне цене услуга које су предмет овог уговора су фиксне за уговорени рок извршења и дате су у Прилогу 2. који је саставни део овог уговора и не могу се мењати.

*(Напомена: Коначан текст овог члана уговора усагласиће се уколико се уговор закључује са страним лицем резидентом државе са којом Република Србија има или не закључен уговор)*

Укупна цена из става 1. овог члана је бруто вредност накнаде на коју се обрачунава порез на добит по одбитку:

1. по Уговору о избегавању двоструког опорезивања који је Реублика Србија закључила са \_\_\_\_\_\_\_\_\_\_\_\_\_\_ (*навести домицилну земљу Пружаоца услуге*)
2. по пуној стопи, обзиром да \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*навести домицилну земљу Пружаоца услуге*) није закључила Уговор са Републиком Србијом о избегавању двоструког опорезивања.

**УСЛУГА ОДРЖАВАЊА СОФТВЕРСКОГ СИСТЕМА EDIS**

**Члан 4.**

Пружалац услуге се обавезује да пружи Кориснику услуге, услугу одржавања софтверског система EDIS која се реализује кроз редовно и интервентно одржавање инсталираног софтвера.

Редовно одржавање обухвата:

* Планско-превентивне активности усмерене на обезбеђивање перманентног и стабилног функционисања софтверског система у исправном стању.
* Активности Пружаоца услуге на Превентивном, Адаптивном и Перфективном одржавању софтвера
* Превентивно одржавање, које подразумева модификацију софтверских система у циљу откривања и отклањања потенцијалних проблема пре него што они доведу до нерегуларности у раду;
* Унапређење софтверског производа у циљу исправљања откривених већих и мањих нерегуларности у раду, скривених мана и грешака,
* Унапређење софтверског решења у циљу ефикаснијег рада и коришћења, као резултат властитих идеја и концепата Пружаоца услуге ;
* Адаптивно одржавање, које подразумева промену или допуну функционалности софтверског система, (а) као последицу промене окружења (хардверског окружења, системског софтвера, мрежног окружења); (б) због промене законске регулативе које утичу на софтверске системе у оквиру испоручених функционалности, у року који је у складу са законски дефинисаним терминима спровођења;
* Перфективно одржавање у циљу побољшања перформанси софтвера (брзине, поузданости, сигурности)
* Проверу активности извршења администраторских или аутоматских процедура
* Проверу раста базе података и количине слободних ресурса на серверима
* Приступ корисничком порталу Пружаоца услуге
* Подршку кључним корисницима у раду са EDIS софтвером путем портала, е-mаilа и телефона
* Месечни извештај о обиму и типу реализованих активности
* Редовно одржавање се спроводи током редовног радног времена Пружаоца услуге.

Интервентно одржавање обухвата:

* Активности везане за решавање евентуалних грешака и проблема у раду софтвера
* Активности на отклањању неочекиваних поремећаја у функционисању софтвера
* Приоритетне и хитне поступке Пружаоца услуге у циљу отклањања отказа система и решавања критичних проблема
* Интервентно одржавање се спроводи 24 сата дневно, свих 365 дана у години.

**Члан 5.**

Категоризација проблема при извршењу услуге одржавања дефинисано је на следећи начин:

* Критични проблеми – Критични степен

Грешке које заустављају функционисање кључних делова система. Није могуће алтернативно и заобилазно функционисање система. Систем је у потпуности нефункционалан. Корисник услуге трпи велика оптерећења основног процеса пословања (критично стање) и не може разумно наставити са радом. Потребна је хитна реакција.

* Озбиљни проблеми – Високи степен

Функционалне грешке које узрокују озбиљне проблеме са системом и ограничавају употребљивост функционалности. Систем функционише само делимично или у ограниченој мери. Корисник услуге трпи значајна оптерећења основног процеса или долази до деградације у тој мери да је она скоро онемогућена, али ипак систем ради.

* Приметни проблеми – Средњи степен

Мање функционалне грешке које не узрокују озбиљне проблеме. Функционалност је употребљива са ограничењима која имају мањи утицај на рад система. Рад система је могућ, уз неколико ситнијих ограничења. Проблем је могуће заобићи. Корисник услуге трпи умерена оптерећења основног процеса или долази до деградације услуга, али рад се може разумно наставити.

* Споредни проблеми – Ниски степен

Нефункционалне мање грешке које не узрокују приметне проблеме, као што су проблеми са документацијом или општа питања. И ако грешка постоји, систем се може користити без ограничења. Пословање Корисника услуге функционише у суштини добро са мањим или никаквим оптерећењима основног процеса при пружању услуга.

**Члан 6.**

Пружалац услуге је дужан да извршава услугу одржавања у складу са временом одзива и роком за отклањање проблема дефинисаним на следећи начин:

|  |  |  |
| --- | --- | --- |
| **Ниво** | **Време одзива** | **Рок за отклањање проблема** |
| Критични проблеми |  |  |
| Озбиљни проблеми |  |  |
| Приметни проблеми |  |  |
| Споредни проблеми |  |  |

*(напомена: биће уписано време одзива и рок за отклањање из понуде)*

Време одзива се рачуна од тренутка пријаве проблема на *helpdesk* систему Пружаоца услуге до момента када је стручно лице Пружаоца услуге контактирало Корисника услуге.

Рок за отклањања проблема се рачуна од тренутка пријаве проблема на *helpdesk* систему Пружаоца услуге до момента када је стручно лице Пружаоца услуге обавестило Корисника услуге да је проблем отклоњен.

**Члан 7.**

Цена за услугу из члана 4. овог уговора износи \_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара, без пореза на додату вредност.

Издавање рачуна од стране Пружаоца услуге за услугу из члана 4. овог уговора врши се месечно у року од 3 (три) дана од дана потписивања Документа (извештаја/записника/протокола) о квантитативном и квалитативном пријему услуга (у даљем тексту: Записник) од стране Корисника услуге .

Корисник услуге ће плаћање извршити у року до 45 (четрдесет пет) дана од датума пријема исправног рачуна издатог од стране Пружаоца услуге на бази прихваћеног и верификованог Записника од стране Корисника услуге за сваки протекли месец извршења услуге из члана 4. овог уговора.

Записник обавезно садржи преглед активности извршених у датом месецу и детаљан преглед ангажовања особља кроз човек/дан и цену за човек/дан.

Записник оверавају овлашћена лица Корисника услуге и Пружаоца услуге , чиме потврђују да су наведене услуге извршене.

Укупан износ по издатим рачунима по овом основу до краја уговореног периода не може прећи износ из става 1. овог члана.

**УслугА унапређења и интеграције софтверског система EDIS**

**Члан 8.**

Пружалац услуге се обавезује да пружи Кориснику услуге, услугу унапређења и интеграције софтверског система EDIS са информационим системом Корисника услуге у количини до 360 човек/дана за време трајања овог уговора.

Пружалац услуге се обавезује да ће реализовати све захтеве за измену софтвера од стране Корисника услуге који су последица организационих промена, уочених могућности за повећање степена међусобне интеракције подсистема и специфичних захтева везаних за делатност Корисника услуге и корисника.

Пружалац услуге је у обавези да у року од 7 (седам) дана од пријема захтева за измену софтвера писаним путем обавести Корисника услуге о активностима које ће предузети на реализацији захтева, о потребном броју човек/дан ангажовања за реализацију захтева, као и о крајњем року за реализацију истог.

За све захтеве Корисника услуге месечно се доставља радни налог са наведеним активностима и бројем човек/дана ангажовања утрошених за њихову реализацију, који потписују овлашћени представници Корисника услуге .

**Члан 9.**

Услуга из члана 8. овог уговора се извршава према следећој процедури:

* Корисник услуге испоставља захтев за измену (*CR – change request*)
* Пружалац услуге процењује целовитост захтева и време реализације и доставља Кориснику услуге у року од 7 (седам) дана спецификацију активности (послова) са укупно потребним временом за реализацију захтева и роком за реализацију
* Корисник услуге обавештава Пружаоца услуге у писменој форми да ли прихвата или одбија услове реализације
* У случају наставка реализације, Пружалац услуге приступа реализацији и обавештава Корисника услуге о свим фазама реализације
* Пружалац услуге по реализацији захтева обавештава Корисника услуге да може да приступи фази тестирања
* Корисник услуге врши тестирање и доставља уочене примедбе и сугестије или прихвата завршетак реализације
* По потреби, а на захтев Пружаоца услуге се врши заједничка верификација тестирања
* Пружалац услуге је обавезан да Кориснику услуге достави иновирану корисничку документацију на српском језику
* У случају да Корисник услуге врши допуну или измену захтева понавља се цела процедура.

**Члан 10.**

Обавезе Пружаоца услуге при извршењу услуге из члана 8. овог уговора су:

* Да врши услуге управљања и верзионирања програмског кода (*release management*)
* Да врши услуге компајлирања и инсталације извршних верзија апликације
* Да врши одржавање тестне платформе
* Да на захтев Корисника услуге припреми и одржи додатну обуку за коришћење апликације
* Да обезбеди измене корисничких и техничких упутстава у складу са изменама Софтвера.

**Члан 11.**

Квалитативни пријем ће се обавити у року од 3 дана од завршетка сваке активности.

Квалитативни пријем обухватиће инсталацију софтвера на тестном серверу и тестирање нових функционалности софтвера.

Комисија Корисника услуге, уз обавезно присуство представника Пружаоца услуге, одмах након извршеног квалитативног пријема сачињава Записник о извршеној услузи.

Пружалац услуге је дужан да евентуалне примедбе констатоване Записником отклони у року одређеном у Записнику. У случају да контрола квалитета није успешно завршена, понавља се у року из става 1. овог члана, који тече од пријема обавештења Пружаоца услуге да су примедбе отклоњене, након чега се потписује Записник о извршеној услузи без примедби.

**Члан 12.**

Целокупна корисничка документација везана за извршење услуге из члана 8. овог уговора мора бити на српском језику у електронском облику стављена на располагање Кориснику услуге.

Гарантни рок за унапређене функционалности износи \_\_ (\_\_\_\_\_) месеца од дана истека периода за извршење услуга дефинисаног у члану 16. овог Уговора, односно од \_\_\_\_\_\_\_\_\_\_\_\_\_ године до \_\_\_\_\_\_\_\_\_\_\_\_\_\_ године.

Пружалац услуге је дужан да без накнаде да отклони све евентуалне недостатке који се уоче у гарантном року.

**Члан 13.**

Цена за услугу из члана 8. овог уговора износи \_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара, без пореза на додату вредност.

Издавање рачуна од стране Пружаоца услуге за услугу из члана 8. овог уговора врши се у року од 3 (три) дана од дана потписивања Записника о извршеној услузи без примедби (у даљем тексту: Записник) од стране Корисника услуге за свако извршење услуге из члана 8. овог уговора.

Корисник услуге ће плаћање извршити у законском року до 45 (четрдесет пет) дана од датума пријема исправног рачуна издатог од стране Пружаоца услуге на бази прихваћеног и верификованог Записника од стране Корисника услуге за свако извршење услуге из члана 8. овог уговора.

Записник обавезно садржи преглед активности за сваки извршени захтев за измену, детаљан преглед ангажовања особља кроз човек/дан и цену за човек/ дан.

Записник оверавају овлашћена лица Корисника услуге и Пружаоца услуге, чиме потврђују да су наведене услуге извршене.

**УслугА подршке и обуке**

**Члан 14.**

Пружалац услуге се обавезује да пружи Кориснику услуге, услугу подршке и обуке у количини до 360 човек/дана за време трајања овог уговора које обухватају:

* Подршку кључним корисницима у раду са EDIS софтвером на локацији Корисника услуге
* Обуку корисника за рад са EDIS системом на локацији Корисника услуге
* Подршка кључним корисницима у реализацији обраде података добијених из ОДС-ова као и у процесима обрачуна и обраде рекламација.

Пружалац услуге ћe обуке вршити директно нa локацији Корисника услуге или на својим локацијама, у складу са претходно постигнутим договором обе уговорне стране.

**Члан 15.**

Цена за услугу члана 14. овог уговора износи \_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара, без пореза на додату вредност.

Издавање рачуна од стране Пружаоца услуге за услугу из члана 14. овог уговора врши се у року од 3 (три) дана од дана потписивања Документа (извештаја/записника/протокола) о квантитативном и квалитативном пријему услуга (у даљем тексту: Записник) од стране Корисника услуге .

Корисник услуге ће плаћање извршити у законском року до 45 (четрдесет пет) дана од датума пријема исправног рачуна издатог од стране Пружаоца услуге на бази прихваћеног и верификованог Записника од стране Корисника услуге за свако извршење услуге из члана 14. овог уговора

Записник обавезно садржи преглед активности за сваки извршени захтев за услугу подршке и обуке, детаљан преглед ангажовања особља кроз човек/дан и цену за човек/дан.

Записник оверавају овлашћена лица Корисника услуге и Пружаоца услуге , чиме потврђују да су наведене услуге извршене.

**РОК ИЗВРШЕЊА УСЛУГА**

**Члан 16.**

Јединствени рок извршења услуга које су предмет овог уговора је 12 (дванаест) месеци од дана ступања Уговора на снагу, односно до \_\_\_\_\_\_\_\_\_\_\_\_. године.

Рокови за реализацију за сваки појединачни захтев за измену софтвера, односно услугу подршке и обуке, дефинишу се посебно за сваки захтев, у складу са претходно постигнутим договором обе уговорне стране.

**ОБАВЕЗЕ ПРУЖАОЦА УСЛУГЕ И КОРИСНИКА УСЛУГЕ**

**Члан 17.**

Приликом пружања услуга које су предмет овог уговора Пружалац услуге се обавезује да :

* врши услуге професионално и у складу са условима и модалитетима из овог уговора;
* ангажује особље које поседује стручно знање о одређеној услузи која се пружа, а у складу са прихваћеном понудом;
* обезбеђује да сво особље Пружаоца услуге поштује захтеве Корисника услуге у погледу приступа опреми и безбедносне политике приликом пружања услуга у просторијама Корисника услуге **.**

**Члан 18.**

У вези извршења услуга које су предмет овог уговора, Корисник услуге се обавезује да:

* Да плати цену из члана 3. овог Уговора
* Обезбеди и одржава продукцијску рачунарско-комуникациону инфраструктуру неопходну за рад EDIS софтвера са свим потребним лиценцама за оперативни систем, базу података и апликативни сервер.
* Обезбеди тестну рачунарско-комуникациону инфраструктуру на којој ће Пружалац услуге достављати ново-развијене (унапређене) функционалности.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 19.**

Пружалац услуге је дужан да Кориснику услуге доставити неопозиву, безусловну (без права на приговора) и на први писани позив наплативу банкарску гаранцију за добро извршење посла у корист Корисника услуге у износу од 10% уговорене вредности без ПДВ која је наведена у члану 3. став 1. овог уговора, у износу од \_\_\_\_\_\_\_\_\_\_\_\_\_\_\_\_\_\_ динара *[напомена: биће уписан износ]*), без ПДВ, на коју се примењују одредбе Једнобразних правила за гаранцију на позив, ревизија 2010. године (URDG 758) Међународне Трговинске коморе у Паризу, издату у свему у складу са захтевом из Конкурсне документације.

Наведену банкарску гаранцију Пружалац услуге предаје приликом закључења уговора, односно најкасније у року од 8 (осам) дана од закључења уговора.

Банкарска гаранција за добро извршење посла мора трајати најмање 30 дана дуже од рока одређеног за коначно извршење посла у складу са чланом 16. овог уговора.

У случају да Пружалац услуге не испуни своје уговорне обавезе, Корисник услуге ће наплатити приложену банкарску гаранцију.

Уколико је пословно седиште банке гаранта у Републици Србији, у случају спора по овој Гаранцији, утврђује се надлежност суда у Београду и примена материјалног права Републике Србије.

Уколико је пословно седиште банке гаранта изван Републике Србије, у случају спора по овој Гаранцији, уговара се надлежност Спољнотрговинске арбитраже при Привредној комори Републике Србије, са местом рада Арбитраже у Београду уз примену њеног Правилника и процесног и материјалног права Републике Србије.

У случају да Пружалац услуге поднесе банкарску гаранцију стране банке, та банка мора имати додељен кредитни рејтинг коме одговара ниво кредитног квалитета 3 (инвестициони ранг).

Поступање Пружаоца услуге у складу са ставом 1. овог члана има карактер одложног услова из члана 74. став 2. Закона о облигационим односима, односно ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља)уколико Пружалац услуге не поступи у складу са ставом 1. овог члана сматраће се да уговор није ступио на правну снагу.

**Члан 20.**

Пружалац услуге је дужан да Кориснику услуге доставити неопозиву, безусловну (без приговора) и на први писани позив наплативу банкарску гаранцију за отклањање грешака у гарантном року у корист Корисника услуге у износу од 5% укупне вредности уговора без ПДВ која је наведена у члану 3. став 1. овог уговора, у износу од \_\_\_\_\_\_\_\_\_\_\_\_\_\_\_\_\_\_ динара *[напомена: биће уписан износ]*), без ПДВ, на коју се примењују одредбе Једнобразних правила за гаранцију на позив, ревизија 2010. године (URDG 758) Међународне Трговинске коморе у Паризу, којом банка Гарант гарантује да ће Кориснику услуге платити укупан износ по пријему првог позива Корисника услуге у писаној форми и изјаве у којој се наводи да Пружалац услуге није извршио своје обавезе према Уговору за отклањање грешака у гарантном року, издату у свему у складу са захтевом из Конкурсне документације.

Наведену банкарску гаранцију Пружалац услуге предаје у року од 5 (пет) дана од дана почетка тока гарантног рока из члана 12. став 2. овог уговора.

Банкарска гаранција за отклањање грешака у гарантном року мора трајати 5 (пет) дана дуже од истека гарантног рока из члана 12. став 2. овог уговора.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

Уколико је пословно седиште банке гаранта изван Републике Србије, у случају спора по овој Гаранцији, уговара се надлежност Спољнотрговинске арбитраже при Привредној комори Републике Србије, са местом рада Арбитраже у Београду уз примену њеног Правилника и процесног и материјалног права Републике Србије.

Ако Пружалац услуге поднесе гаранцију стране банке, та банка мора имати најмање додељен кредитни рејтинг коме одговара ниво кредитног рејтинга квалитета 3 (инвестициони ранг).

Банкарска гаранција ће се сматрати неисправном уколико не садржи све напред наведене елементе.

Корисник услуге ће након што прими од Пружаоца услуге гаранцију за отклањање грешака у гарантном року, вратити Пружаоцу услуге гаранцију за добро извршење посла из члана 19. овог уговора.

**УГОВОРНА КАЗНА**

**Члан 21.**

Уколико једна од уговорних страна у било којем тренутку са разлогом сматра да ће каснити у извршењу својих обавеза по овом уговору, та уговорна страна ће одмах о томе обавестити другу уговорну страну, а затим у писаној форми дефинисати процењени период кашњења.

У случају да дође до прекорачења уговореног рока за пружање услуга унапређења и интеграције софтверског подсистема EDIS-а са информационим системом Корисника услуге, односно услуга подршке и обуке, из разлога који се могу приписати Пружаоцу услуге, Пружалац услуге се обавезује да Кориснику услуге плати уговорну казну у висини од 0,2% од уговорене вредности услуга из члана 3. став 1. овог уговора за сваки дан закашњења, а највише до 10% од укупне вредности Уговора из члана 3. став 1. овог уговора без ПДВ.

У случају кашњења у извршавању услуга одржавања у оквиру периода договореног овим уговором из разлога који се могу приписати Пружаоцу услуге , Пружалац услуге је сагласан да се уговорна казна наплаћује по обрасцу:

**БС x ЦОС**

где је:

БС – број сати од истека рока за отклањање проблема (*restoration time*) дефинисаног у члану 6. овог уговора, до сата отклањања проблема,

ЦОС – цена одржавања добијена по формули (МЦО/30/24),

МЦО – јединична месечна цена услуге одржавања из Прилога 2. овог уговора.

У случају кашњења у извршавању услуга одржавања које су изражене у сатима уговорна казна може износити највише 10% укупне вредности услуга без ПДВ из члана 3. став 1. овог уговора, за сва кашњења током уговореног периода.

Плаћање уговорне казне доспева у року од 10 (десет) радних дана од дана достављања рачуна Пружаоцу услуге од стране Корисника услуге за плаћање уговорне казне.

**ИЗВРШИОЦИ**

 **Члан 22.**

Свака Уговорне стране може једнострано раскинути овај Уговор пре истека рока, у случају непридржавања друге Уговорне стране, одредби овог Уговора, неотпочињања или неквалитетног извршења Услуге која је предмет овог Уговора, достављањем писане изјаве о једностраном раскиду Уговора другој Уговорној страни и уз поштовање отказног рока од 15 (словима: петнаест) дана од дана достављања писане изјаве.

Корисник услуге може једнострано раскинути овај Уговор пре истека рока услед престанка потребе за ангажовањем Пружаоца услуге, достављањем писане изјаве о једностраном раскиду Уговора Пружаоцу услуге и уз поштовање отказног рока од 15 (словима: петнаест) дана од дана достављања писане изјаве.

Уколико било која Уговорних страна откаже овај Уговор без оправданог, односно објективног и доказаног разлога, друга Уговорна страна има право да на име неоправданог отказа наплати уговорну казну из члана 28. овог Уговора, у висини од 10% од укупне вредности Уговора, у свему у складу са ЗОО, одговорност за штету због неиспуњења, делимичног испуњења или задоцњења у испуњењу обавеза преузетих овим Уговором.

**Члан 23.**

Извршиоци су ангажована лица од стране Пружаоца услуге.

Пружалац услуге доставља Кориснику услуге Списак извршилаца, са наведеним квалификацијама свих извршилаца и прецизно дефинисаним активности које обављају у извршавању Услуге, са којим списком је сагласан Корисник услуге (Списак извршилаца дат је у Прилогу 3. овог Уговора).

Уколико се током извршења Услуге, појави оправдана потреба за заменом једног или више извршилаца, као и на необразложен захтев Корисника услуге, Пружалац услуге је дужан да извршиоца замени другим извршиоцима са најмање истим стручним квалитетима и квалификацијама, уз претходну писану сагласност Корисника услуге.

Ако Пружалац услуге мора да замени било ког извршиоца Услуге за време трајања овог Уговора, све трошкове који настану таквом заменом сноси Пружалац услуге.

**интелектуалнА својинА**

**Члан 24.**

Овим Уговором Пружалац услуге гарантује Кориснику услуге да је власник и/или искључиви носилац права интелектуалне својине на предметним Услугама, и да ће заштитити Корисника услуге у случају евентуалних захтева трећих лица по основу ауторског права и права интелектуалне својине.

Пружалац услуге, који користи интелектуалну својину трећих лица (без обзира о каквој врсти интелектуалне својине је реч), гарантује Кориснику услуге да је носилац права или да има законито право на коришћење и/или употребу такве интелектуалне својине.

Накнаду за коришћење патената, као и евентуалну одговорност за повреду заштићених права интелектуалне својине трећих лица, у целости сноси Пружалац услуге.

На све што није предвиђено овим Уговором, а тиче се предмета Уговора, примењиваће се одредбе Закона о ауторским и сродним правима ("Сл. гласник РС", бр. 104/2009, 99/2011 и 119/2012) и ЗОО.

**НАКНАДА ШТЕТЕ**

**Члан 25.**

Пружалац услуге је у складу са ЗОО одговоран за штету коју је претрпео корисник услуге неиспуњењем, делимичним испуњењем или задоцњењем у испуњењу обавеза преузетих овим уговором.

Уколико корисник услуге претрпи штету због чињења или нечињења пружаоца услуге и уколико се уговорне стране сагласе око основа и висине претрпљене штете, пружалац услуге је сагласан да кориснику услуге исту накнади, тако што корисник услуге има право на наплату накнаде штете без посебног обавештења пружаоца услуге уз издавање одговарајућег обрачуна са роком плаћања од 15 (петнаест) дана од датума издавања истог.

Ниједна уговорна страна неће бити одговорна за било какве посредне штете и/или за измаклу корист у било ком виду, које би биле изван оквира непосредних обичних штета, а које би могле да проистекну из или у вези са овим уговором, изузев уколико је у питању груба непажња или поступање изван професионалних стандарда за ову врсту услуга на страни пружаоца услуге.

Наведена ограничавања/искључивања одговорности се не односе на одговорност било које уговорне стране када се ради о кршењу обавеза у вези са чувањем пословних тајни, као и у вези са поштовањем права интелектуалне својине из члана 24. овог уговора.

**Виша сила**

**Члан 26.**

У случају више силе – непредвиђених догађаја ван контроле Уговорних страна, који спречавају било коју Уговорну страну да изврши своје обавезе по овом Уговору – извршавање уговорених обавеза ће се прекинути у оној мери у којој је Уговорна страна погођена таквим догађајем и за време за које траје немогућност извршења уговорних обавеза услед наступања непредвиђених догађаја, под условом да је друга Уговорна страна обавештена, у року од 3 (три) радна дана о наступању више силе.

У случају наступања више силе, уговорне стране могу уговорити продужење рока извршења за оно време за које је настало кашњење у извршавању уговорних обавеза, проузроковано вишом силом.

У случају из претходног става овог члана Уговора Корисник услуге ће поступати у складу са чланом 115. став 2. и 5. Закона.

Свака Уговорна страна сноси своје трошкове, који настану у периоду трајања више силе, односно за период мировања уговора услед дејства више силе, за који се продужава рок важења Уговора.

Уколико виша сила траје дуже од 30 дана, било која Уговорна страна може да раскине овај уговор у року од 15 дана, уз доставу писаног обавештења другој Уговорној страни о намери да раскине Уговор.

**ОПШТИ УСЛОВИ**

**Члан 27.**

Уговорне стране се обавезују да ће даном потписивања овог уговора потписати и Уговор о чувању пословне тајне и поверљивих информација који је саставни део овог уговора као Прилог 4.

Пружалац услуге се обавезује да се у извршавању услуге која је предмет Уговора, у свему придржава прописа и стандарда који се односе на безбедност и здравље на раду и одговоран је за сваку повреду истих и евентуално насталу штету.

**Члан 28.**

Уколико Корисник услуге стекне право на максимални износ уговорне казне према члану 21. овог уговора, Корисник услуге може да одмах раскине уговор достављањем писаног обавештења Пружаоцу услуге.

Свака уговорна страна може да раскине овај уговор слањем писаног обавештења другој уговорној страни уколико се догоди један од следећих случајева:

1. ако друга уговорна страна начини битну повреду овог уговора и по пријему писаног обавештења у коме се наводи прекршај или повреда уговора пропусти да исправи такву повреду у року од 30 дана или у било којем дужем временском периоду наведеном у том обавештењу. Временски рок дат за исправљање повреде мора да буде разуман узимајући у обзир све релевантне околности;
2. уколико се против друге уговорне стране покрене поступак стечаја или уговорна страна постане неспособна за плаћање и ако такав поступак не буде обустављен у року од 90 (деведесет) дана од датума покретања поступка;
3. у случају Више силе, у складу са одредбама члана 26. овог уговора.

Одредбе у овом уговору за које је то изричито наведено или које по свом смислу и контексту треба да се наставе после истека или раскида овог уговора остаће на снази после његовог истека или раскида као што су одредбе о гаранцији и поверљивости.

**Члан 29.**

Сва писана обавештења која су потребна по овом уговору биће лично уручена у писаној форми путем електронске поште на следеће адресе:

За Пружаоца услуге : \_\_\_\_\_\_

За Корисника услуге : \_\_\_\_\_\_\_\_\_\_\_\_\_\_\_\_\_

Свака страна ће у случају промене адресе о томе обавестити другу уговорну страну као што је наведено у ставу 1. овог члана.

**Члан 30.**

Ниједна уговорна страна нема право да овај уговор или неко од својих права и обавеза из овог уговора уступи, прода нити заложи трећем лицу без претходне писане сагласности друге уговорне стране.

**Члан 31.**

Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.

**Члан 32.**

На односе Уговорних страна, који нису уређени овим уговором, примењују се одговарајуће одредбе Закона о облигационим односима и других закона, подзаконских аката, стандарда и техничких норматива Републике Србије, примењивих с обзиром на предмет овог уговора.

**Члан 33.**

Уговорне стране су сагласне да све евентуалне спорове по основу овог уговора реше споразумно у духу добре пословне сарадње. Уколико у томе не успеју формираће се Комисија коју ће сачињавати представници обе уговорне стране и један заједнички представник, а уколико се ни тада не реши евентуални спор у року од 45 дана од дана почетка рада Комисије, уговара се надлежност стварно надлежног суда у Београду(Спољнотрговинска арбитража при Привредној комори Србије са местом арбитраже у Београду, уз примену њеног Правилника [*напомена: коначан текст у Уговору зависи од тога да ли је изабран домаћи или страни Пружалац услуге*]).

**Члан 34.**

Корисник услуге може након закључења овог Уговора без спровођења поступка јавне набавке да повећа обим предмета набавке до лимита прописаног чланом 115. став 1. Закона о јавним набавкама.

У наведеном случају, као цена додатног човек/дана за услугу унапређења и интеграције софтверског система, односно цена додатног месеца за услугу одржавања софтверског система, узимају се понуђене јединичне цене за наведене услуге, дате у Прилогу 2. овог уговора.

У вези са наведеним Корисник услуге ће донети Одлуку о измени уговора која садржи податке у складу са Прилогом 3Л Закона о јавним набавкама и у року од три дана, од дана доношења, исту објавити на Порталу јавних набавки, као и доставити Извештај Управи за јавне набавке и Државној ревизорској институцији.

**Члан 35.**

Саставни део овог уговора су:

* + Прилог 1 - Конкурсна документација
	+ Прилог 2 - Понуда
	+ Прилог 3 - Списак извршилаца
	+ Прилог 4 - Уговор о чувању пословне тајне и поверљивих информација
	+ Прилог 5 - Банкарска гаранција за добро извршење посла
	+ Прилог 6 - Споразум о заједничном наступању *[напомена:* *биће наведено у тексту Уговора у случају заједничке понуде]*.

**Члан 36.**

Својим потписима на овом уговору, Уговорне стране потврђују да овај уговор представља консензус њихових слободно изражених воља, као и да ће све међусобне договоре сачињавати искључиво у писаној форми, док усмени договори не обавезују. Све евентуалне измене и допуне овог уговора са прилозима, биће искључиво у писаној форми Анекса уговора.

Овај уговор се сматра закљученим када га потпишу Законски заступници Уговорних страна и ступа на снагу када Пружалац услуге достави банкарску гаранцију за добро извршење посла у свему у складу са чланом 19. овог уговора.

**Члан 37.**

Овај уговор је сачињен у 6 (шест) истоветних примерака, од којих су 3 (три) примерка за Корисника услуге и 3 (три) примерка за Пружаоца услуге .

**КОРИСНИК УСЛУГЕ ПРУЖАЛАЦ УСЛУГЕ**

  **Јавно предузеће Назив**

**„Eлектропривреда Србије“**

 **Београд**

\_\_\_\_\_\_\_\_\_\_\_\_\_\_\_\_\_\_\_\_ МП МП \_\_\_\_\_\_\_\_\_\_\_\_\_\_\_\_\_\_\_\_

 Милорад Грчић Име и презиме

 в.д. директора функција